CELEX: 62011CN0149
Language: el
Date: 2011-03-28 00:00:00
Title: Υπόθεση C-149/11: Αίτηση για την έκδοση προδικαστικής αποφάσεως, την οποία υπέβαλε το Gerechtshof te ’s-Gravenhage (Κάτω Χώρες) στις 28 Μαρτίου 2011 — Leno Merken BV κατά Hagelkruis Beheer BV

18.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/10
            
         Αίτηση για την έκδοση προδικαστικής αποφάσεως, την οποία υπέβαλε το Gerechtshof te ’s-Gravenhage (Κάτω Χώρες) στις 28 Μαρτίου 2011 — Leno Merken BV κατά Hagelkruis Beheer BV
   (Υπόθεση C-149/11)
   2011/C 179/18
   Γλώσσα διαδικασίας: η ολλανδική
   
      Αιτούν δικαστήριο
   
   Gerechtshof te ’s-Gravenhage
   
      Διάδικοι στην υπόθεση της κύριας δίκης
   
   
      Προσφεύγουσα: Leno Merken BV
   
      Καθής: Hagelkruis Beheer BV
   
      Προδικαστικά ερωτήματα
   
   
               1)
            
            
               Έχει το άρθρο 15, παράγραφος 1, του κανονισμού (ΕΚ) 207/2009 (1), για το κοινοτικό σήμα την έννοια ότι, για να υπάρξει ουσιαστική χρήση κοινοτικού σήματος, είναι αρκετό το σήμα αυτό να χρησιμοποιήθηκε εντός των συνόρων μόνον ενός κράτους μέλους, αρκεί η εν λόγω χρήση, αν επρόκειτο για εθνικό σήμα, να θεωρείται σε αυτό το κράτος μέλος ως ουσιαστική χρήση (πρβλ. την αφορώσα το άρθρο 15 του κανονισμού (ΕΚ) 40/94 (2) του Συμβουλίου, της 20ής Δεκεμβρίου 1993, κοινή δήλωση αριθ. 10 και τις αφορώσες την ανακοπή κατά κατατεθέντος σήματος οδηγίες του ΓΕΕΑ);
            
         
               2)
            
            
               Σε περίπτωση αρνητικής απαντήσεως στο πρώτο ερώτημα, ουδέποτε δύναται η προαναφερθείσα χρήση κοινοτικού σήματος μόνο σε ένα κράτος μέλος να θεωρηθεί ουσιαστική χρήση εντός της Κοινότητας κατά το άρθρο 15, παράγραφος 1, του κανονισμού (ΕΚ) 207/2009;
            
         
               3)
            
            
               Αν η χρήση κοινοτικού σήματος μόνο σε ένα κράτος μέλος ουδέποτε δύναται να θεωρηθεί ουσιαστική χρήση εντός της Κοινότητας, ποια κριτήρια πρέπει να εφαρμοστούν όσον αφορά την εδαφική έκταση της χρήσεως κοινοτικού σήματος –επιπλέον των λοιπών παραγόντων– για να καθοριστεί αν υπήρξε ουσιαστική χρήση του εντός της Κοινότητας;
            
         
               4)
            
            
               Ή μήπως –αντιθέτως προς τα ανωτέρω– το άρθρο 15 του κανονισμού για το κοινοτικό σήμα έχει την έννοια ότι, κατά την αξιολόγηση της ουσιαστικής χρήσεως εντός της Κοινότητας, πρέπει να γίνει πλήρης αποσύνδεση από τα σύνορα των επιμέρους κρατών μελών [και, π. χ., να ληφθούν ως συνδετικό στοιχείο μερίδια αγοράς (στην αγορά του προϊόντος/γεωγραφική αγορά)];
            
         
      (1)  ΕΕ L 78, σ. 1.
   
      (2)  Κανονισμός για το κοινοτικό σήμα (ΕΕ 1994, L 11, σ. 1).